ЧАРЛИ ПРАВЕН ФАКУЛТЕТ
Привет, друже.
Бях в гаража и познайте какво открих.
- Труп на човек? - Щях ли да звуча толкова ведро?
- Боже, това да не е "Брет Койота"? - Същият.
Кой е Брет Койота?
Роман, който пишех, докато учех право и малко след това.
- За койот ли е? - Не.
Юридически трилър за адвокат, който разкрива огромен заговор.
- И всички са замесени. - Адвокатът койот ли е?
- Не, така се казва. - Има ли връзка с койотите?
Заваляха въпроси към татко, кеф.
Интересното е, че се позачетох и всъщност не е никак зле.
- Защо и ти не го прочетеш? - Ами добре.
- Полезно е и друг да си каже мнението. - Хубаво, но защо?
Мисля, че има потенциал. Бих могъл така да си изкарвам прехраната.
Значи вместо добре платената ти работа искаш да напишеш роман?
Цяла поредица за Брет Койота. Има 24 романа за Хари Бош, защо пък не?
- Ще го прочетеш ли? - Да, тръпна в очакване.
Супер. Приготви се, ще ти падне шапката.
- Има ли изобщо койот? - Кьорав койот няма в романа, Саймън.
- Трябва да има койот. - Подвеждащо заглавие.
"Брет Койота пристъпи към Имелда, а тя извъртя глава и възкликна:
"Кои са четирите елемента на иска за умишлено вмешателство?".
Койота се взря в гъстата червеникава коса
на жената, която мислеше, че познава толкова добре.
Едва чуто Брет рече:
"Четирите елемента на иска са намерение за намеса в договорни отношения,
намеса в договорни отношения, нанесена вреда на ищеца
и причинно-следствена връзка между деянието и вредата".
Какво да правя с това чудо?
Определено се ограмотих законово.
Това не е книга, а чист съдебен документ.
- Договорът ли е главният герой? - И кога ще го прочета?
На ден имам пет свободни минути, през които седя в клозета и зяпам брошури.
- Ще ти дам една идея - не го чети. - Не мога, подло е.
Чарли ме подкрепяше, докато аз се щурах като муха без глава.
- Значи го подкрепяш за напускането? - Не, имаме семейство!
Ако не се освести бързо, децата ще си останат неуки.
Това е просто фаза, остави го да му мине. С диарията е същото.
Трябва да се обадя. Звънят ми по работа, а ми е важно.
Дръж ме в течение какво става с Брет Койота.
Шегувам се, недей.
- Привет! - Кари Кабо се обажда. Силвия ли е?
- Самата тя. - Е, ще организираш ли купон, кучко?
- Много ясно, кучко. - Да знаеш, че е за ВИП клиент, мацко.
Дано харесваш ябълково мартини, гадино.
Ще организираш парти за Мейсън Гранд?
Не за него, за премиерата на новия му сериал.
На "Загадките на младия Дарси"? Боже!
- Какво е това? - Боже, татко, най-великият сериал.
- Не е лъжа, много е популярен. - И за какво е?
Предисторията на "Гордост и предразсъдъци" от гледна точка на младия Дарси.
Освен това той е детектив, фехтовчик,
боксьор, изпитател на дирижабли и любител химик.
- Ти гледала ли си го? - Отчасти.
- Мамо, гледахме го заедно. - Добре де, може и така да беше.
Мейсън Гранд е адски секси.
Мейсън Гранд е идеален да изиграе Брет Койота.
О, боже, наистина.
- Мейсън Гранд ще е Брет Койота? - Ще видим, първо да довърша романа.
После да го издадеш, някой да купи правата и да плати за филма.
- Но идеята е чудесна, харесва ми. - Да, благодаря.
И току-що осъзнах, че това е първото ти парти за клиент,
който не ти е личен познат.
- Поздравления. - Не е зле, нали?
- Може ли и аз да дойда? Моля те, мамо. - Ще видим, миличка.
Знаеш ли кой е идеален за Брет Койота?
- Брад Пит. - Тоя пък кой е?
Не знаеш ли?
- Готино, а? С прилични размери. - Като оная ми работа.
- Извинявам се. - За нищо.
Мястото е идеално.
Супер е, има и тераса на покрива с жестока гледка към града.
В ясно време се вижда чак до Пасадена.
- Не че на хората им пука, но все пак. - Пука им, ще прииждат на тумби.
Според мен е страхотно местенце за втори бар "Лъки Пени".
Онази зала преди малко може да е за покер в "Играта на Реджи".
- Ще валят пари. - Заслужаваш награда, че си го открил.
Не искам награда, а да отворя собствен бар.
- Затова те моля за заем. - Не съм банка.
- Въпреки че правя дебели пачки. - Яка шегичка.
Щом ти нямаш пари, може ли да се възползвам?
Не, не може, искам мястото за себе си.
Имам идея - да те направя управител.
Ще съберем пак бандата, като едно време.
Не искам да работя за теб, а да отворя бар, затова те моля за заем.
Уил, кой ще спечели? Който има или който няма пари?
Обичам бедняци, станали милионери, но…
Даян, не му го давай. Ще намеря парите, изчакай ме малко.
Все пак смятам да му го дам.
Леле!
Сто процента сте се чукали.
Браво на теб! И е готино, че сте останали приятели.
Тя ми е брокер, не сме приятели.
- Но пък сте бизнес партньори. - Силно казано.
Ако не друго, все пак се виждате.
Като разбра, че мога да платя наема, но не и депозита,
Реджи тотално ме прецака.
И има наглостта да ми предлага работа в бара, който ми е отмъкнал.
- Прецакан си наполовина. - Още по-унизително е друго.
- Трябва да приема. - Не, абсурд.
Неслучайно напусна "Лъки Пени", не повтаряй грешката си.
Няма да е същата грешка, щял да ме назначи за управител.
Кажи ми какво да правя.
Не знам, нямам време да го обсъждаме сега, бързам за среща.
Нужно ли е да чегъртам восъка от всички покривки? Бял е, не се вижда.
Каза, че ще ми помогнеш, действай. И използвай подложка.
Здравей.
- Готина федора. - Това ми е писателската шапка.
Да ви покажа ли нещо забавно?
- Да. - Добре.
Много забавно. Супер направо.
- Не бях чувал за писателска шапка. - Творците носят такива.
- Така ли? - Да, поне някои.
Сещам се за един - Чарли Грийвс.
Стои ми се с вас, но трябва да сядам на машината.
Той машина ли каза?
Да, вече нарича така лаптопа си.
Нарича лаптопа си "машина"? И защо е решил, че има "писателски шапки"?
- Не искам да говоря. - Аз пък искам, и то много.
Предишната ни организаторка напусна ненадейно.
- Благодаря, че се отзова. - Няма защо, за мен е златен шанс.
Идеална си за тази работа.
Само трябва да те запозная с Мейсън Гранд, формалност е.
Продуцира сериала и иска да участва във вземането на решения.
- Ясно. - Страхотно е, нали?
И запомни, че добрите идеи са на Мейсън, а лошите - твои.
- Ето го и него. Мейсън, как си? - Добре.
Радвам се. Искам да те запозная с новата организаторка.
Това е Силвия Грийвс.
- Привет! - Здрасти.
Радвам се да се запознаем. Фен съм на сериала.
- Много го харесваме с дъщеря ми. - Супер.
Изключително се радвам, че ще ви организирам партито.
Такова удоволствие ще бъде!
БИРФЕСТ
- Защо говориш странно? - Австралийка съм.
Не, защо се превъзнасяш толкова?
И аз не знам! Така ми дойде.
Обаче…
Явно обичате крафт бира.
- Да, затова съм с това горнище. - Има логика.
- Мейсън, поръчвам храна. Искаш ли нещо? - Вода с активен въглен.
Мейсън, много ти благодаря, че ни отдели време в забързания си график.
Да. До скив.
- Това беше зле. - Нали било формалност?
Не, той трябва да те хареса.
Няма как да те наема, ако не си му симпатична.
Само секунда.
Здравейте пак, Мейсън, г-н Гранд, Мейсън Гранд.
- Все едно. - Забравих да спомена.
- Партньорът ми създаде "Лъки Пени". - Какво?
Казах, че моят бизнес партньор е основателят на "Лъки Пени".
- За Уил Зисман ли говориш? - Да, той работи за мен.
- Яко ще е да се запознаем. - Да, и той би се радвал.
- Шашнах го. - Сериозно?
Страхотно! И аз съм шашната.
- Това не е Ема, а лейди Пътингам. - Какъв обрат, а?
Следвам я в Инстаграм.
Има страхотна серия за грижа за кожата.
Този сезон определено засенчва предишния.
- В сюжета е важна структурата. - Привет.
Здрасти, скъпа. Успя ли да прочетеш новите страници?
- Не, но ще ги видя. Как върви писането? - Добре, малко почивам.
Сюжетът на сериала е много засукан.
Приятелче, извинявай, че хукнах така днес.
Май искаше да ми кажеш нещо. Да си довършим разговора.
Добре, Реджи ме прецаква.
- Какво? Ужасен е! - Да, голям гадняр.
Измъква ми идеалното местенце за бар.
Отвратително, не мога да го понасям.
Казвай какво искаш.
- Страхотно яке. - Благодаря.
- На "Капитал" ли е? - Да, висях с часове на опашка за него.
Човече, бар "Лъки Пени" ми е любим, обожавам го!
- Бива си го. - И аз го обичам.
- Често идваме тук. - Браво.
- А ти по нещо друго ли работиш сега? - Да, позна.
Ще отварям собствена бирария - "Мизерен бар".
- Бившата ми го измисли, за да ме оплюе. - Жестоко.
Ще й натриеш носа, като преуспееш. Страхотно отмъщение.
- Голям пич, обичам го! - Чувствата ни са взаимни.
С него се познаваме от двайсет години.
- Смехът ти е уникален и заразен. - Благодаря.
- Получавал съм доста смесени отзиви. - Защо? Създава близост.
- Мек и приобщаващ смях. - Смей се повече, за да спасиш света.
Какво имаш предвид?
- Актуалните събития. - Както и да е.
Ако можеш да пресъздадеш тая атмосфера на купона, ще е идеално.
Защо не го направиш тук?
Бъзикаш ли се? Жестоко ще бъде!
- Дали ще може? - С връзки съм.
- Шегаджия! - Аз съм връзката.
- Вече и аз съм с връзки! - Да тръгваме.
- Чакат ни. - Добре.
Дългът ме зове, отивам да се преструвам.
- Кефиш ме, благодаря! - Супер.
Направо го разбихте, браво. Ще изпратя документите сутринта.
Чака ни забавление и много работа.
- Бачкане и купонясване, нали, мамче? - Да, мамче!
Нямам деца, не ме наричай така.
Обичам те, гадино!
- Той се държа грубо. - Глупости.
- Какво? - Не беше груб.
- Беше. - Звезда е все пак, малко е самовлюбен.
- Даже е по-свестен, отколкото очаквах. - С мен обаче беше груб.
Паснахме си заради общите ни интереси, а с теб спойката куца.
Не е груб, а харесва повече мен.
Аз съм много симпатичен човек!
Направих точно каквото ме помоли, недей да ми се сърдиш.
Добре, прав си.
И ако не се лъжа, в такива случаи традицията повелява да ми кажеш нещо.
Благодаря.
- Хубаво, приема се. Ще бъде забавно. - И още как.
Як купон ще стане.
Господи.
"ПОСРЕДНИЧЕСТВО" РОМАН ЗА БРЕТ КОЙОТА
238 СЪОБЩЕНИЯ
Не издържам вече.
- Прочети ръкописа, ще ти дам 50 долара. - Какво?
Ще ти дам 50 долара, ако прочетеш ръкописа и ми разкажеш какво става.
Не, благодаря, но дай 50 долара, за да не те издам на татко.
За какво говориш?
Ще ти дам 50 долара, ако прочетеш ръкописа и ми разкажеш какво става.
Бива си те!
- Имам добра учителка. - Благодаря.
- Преведи ми ги през "Апъл Пей". - Добре.
Стюарт, кажи честно, какво мислиш за книгата ми?
- Признавам си, че харесвам Брет Койота. - Наистина ли?
Харесвах го в университета, харесвам го и сега.
Знам, че черновата е малко тегава.
- Термините са повечко. - Ясно, ще ги поразредя.
Но героят е много интересен, сюжетните обрати също.
- Не заподозрях, че асистентът е предател. - Нали?
Но при втория прочит пъзелът се подреди.
- Чел си я втори път? - Да.
- Да му се не види! - Какво?
Дадох копие на Силвия ден по-рано, а не е стигнала доникъде.
- Страшно ще я увлече. - Намерих книгата в клозета долу.
Отворена на четвърта страница. Има да я чете три месеца.
Може би не си пада по юридически трилъри.
Не разбирам как ти ме подкрепяш, а тя - не.
А аз винаги заставам до нея.
Знам, че това с писането е лудост, но имам нужда да ме подкрепи.
Да ми каже, че идеята е добра.
Създал си култов герой с потенциал за десетки романи.
- Да, добра идея е. - Двеста страници ли й се опряха?
Знаеш ли, писна ми да чакам. Писна ми все да моля за позволение.
Ще правя каквото си искам и когато си искам.
- Типично за Брет Койота. - Образът му донякъде е базиран на мен.
- Сериозно? - Да.
Знаеш ли от какво има нужда всеки писател?
Не мисля, че Силвия иска куче.
Я да ги видим тия кучета.
Мамо, чуй Гетисбъргското обръщение. "Преди 87 години…"
- Ще ме закараш ли до Манхатън Бийч? - Не, късно е.
- Лакирах се с перманентен маркер. - Какво?
- Скъпа, днес ми потръгна с Брет Койота. - Здрасти.
Написах цели 40 страници.
Сега търся начин Койота да осъди "Вайпър Индъстрис".
- В къщата е влязло улично куче! - Не, приютяваме го.
- Без да се допиташ до мен? - Това е като да наемеш кола.
- Ще се казва Уотсън. - Какво? Защо?
- Заради Шерлок. - А защо не е Шерлок?
- Шерлок съм аз. - Джесипа иска да го язди.
Не, гущерът няма да язди Уотсън.
- Отивам до тоалетната. - Ще прочетеш ли тези страници?
- Да, ще се постарая. - Благодаря. Браво на теб, кучо.
- "Нация, зачената…" - Не върви подире ми.
Поисках и висящи лампи освен базовото осветление.
За по-интимна атмосфера.
Имейлът, в който го пише, е пред очите ми.
Добре, тогава ще работя с друг.
Знаех си, благодаря.
Настоя и получи.
- Ти си жив пример! - Стига.
"Който го е срам, не яде салам." Доказа го пред очите ми.
Мейсън иска на партито да има оригинален мескал.
- И защо търси теб? - Не знам, прати ми съобщение.
- Зад гърба ми ли се уговаряте? - Глупости.
Ти му каза, че сме партньори, затова ме пита.
- Включи и мен в разговора. - Сериозно ли искаш?
- Държа да съм наясно. - Хубаво.
Това е малко като да се натресеш неканен, но ще те включа.
- Ето, добавяме Силвия. - Благодаря. Трябва да следя нещата.
Защо не ме включи от самото начало, а се налага да моля?
Почна се. "Безкрайно ми е драго!"
- С главни букви. - Внасям емоция.
"Винаги съм насреща!"
- Пак с главни букви. - Професионалист съм.
- Сякаш крещиш с цяло гърло, безумно е. - Това е ентусиазъм.
- Какво се смееш? - Мейсън ми пише: "Коя е Силвия?".
- Да бе, лъжеш. - Честен кръст.
- Два пъти се видяхме. - Съжалявам.
Какво да ти кажа…
- Какво има пак? - Нищо, просто…
- Той ми прати меме, обича такива. - Дай да видя.
- Искаш да го видиш ли? - Да.
Добре де, ето, някакво си глупаво меме.
- Боже, пратил ти е десетки. - Да, и са доста смешни понякога.
- Това смешно ли е? - Спондж Боб оправя Сепия.
- Смешно е, и още как. - Какво? Я стига.
Шегуваш ли се? Защо го приемаш толкова лично?
Как да не го приемам лично, когато този загубеняк ме пренебрегва
и дори не ми помни името след няколко срещи лице в лице!
Твърде си докачлива. Той ме третира като слуга, иска ми мескал.
- Ти искаш ли да си му слуга? - Много интересно.
- Как се сдуши с този тъпак! - Не е тъпак, просто още е много млад.
- Какво пък сега? - Пак меме.
- Покажи ми го. - Някаква монахиня.
"Де го чукаш, де се пука." Те не се чукат.
Това вече е смешно, прати ми го.
Мейсън Гранд? Много ли е секси на живо?
Не чу ли какво ти казах? Той е гаден сексист.
Жалко, понеже младият Дарси е феминист. Ще ми развали сериала.
А Уил още малко и ще ме изкара луда, че искам известно уважение.
Много ясно, мъжете са ръбове. И ще се сдуши със звездата.
- Какво да правя? - Нищо. Вземай парите и бягай.
Виж какво дойде.
- "Който го е срам, не яде салам". - Какво е това?
Чанта с крилатата ми фраза.
Ще я подарявам на гостите ми в подкаста.
- И ще образовам хората. - За какво?
За всичко.
ЗАГАДКИТЕ НА МЛАДИЯ ДАРСИ
- Приятелче, благодаря ти още веднъж. - Аз ти благодаря.
- Благодаря и на теб, Реджи. - За нищо.
Да сме домакин на такъв култов сериал, е страхотна реклама.
Нещо си се вманиачил, странно е.
Вече не работиш тук, емоционалният ти тормоз не върви.
Клиент съм ти, така че имам пълното право да те тормозя.
- Мой човек! - Здрасти, как си?
- Жесток купон. - Здрасти, Мейсън.
- Готин часовник. - "Джейкъб енд Ко".
Сега съм с "Панерай", но най-якият ми е "Ришар Мил РМ 30".
Светият граал на часовниците.
- Аз пък съм с "Таймекс"-а на баба. - По такива събития
обикновено е адски скучно и се чупя на петата минута.
Сега обаче искам да остана.
Точно това си представях, уцелил си десетката, благодаря.
Аз само донесох мескала.
- Всъщност заслугата е изцяло на Силвия. - Моите хора дойдоха.
- Отивам, но ти си върхът, благодаря. - Моля.
- Благодаря за отделеното време. - Пичове!
- Имаше предвид и двама ни. - Стига.
Не, благодари само на теб. Но пък аз го сразих с часовника.
Бива си ни.
- Много готин тип! - Наистина.
Ето те!
Направо си се разцепила, мръснице!
Извинявай, попрекалих с коктейлите.
- Лошо няма. - Браво на мен.
Но наистина, благодаря ти. Знам, че не беше лесно.
Имаше нещо такова.
Мейсън е доста труден.
Права си, гаден сексист е.
Нали? Значи ме разбираш.
Шефка съм му, а все ме юрка.
Защо мислиш, че напусна онази преди теб?
- Боже мили. Да пием за Мейсън Гранд. - За Мейсън Гранд.
Онзи там има ли си гадже?
Честно казано, не знам.
Не че това ще ме спре.
Това са рекламните стоки, ще ги оставя отзад. Благодаря.
Благодаря, че ме включи в събитието.
Скоро ще ти се махна от главата.
- Стана нещо велико. - Какво?
С Мейсън започваме общ бизнес. Иска да инвестира в мизерния бар.
Как ще ставаш ортак с женомразец?
Що за глупост? Я стига!
Много лицемерно. Ти самата работиш за него сега.
Организирах му един купон. Не е като да сме в партньорство.
Не е партньорство, той само дава парите.
Не търси добродетели у паралия. Просто ще подкрепи бара.
- Какво съм виновен? - Добре, но поне признай, че е женомразец.
- Не, просто е млад и праща тъпи мемета. - Ясно.
Виж го, сваля се с онази там, а тя изглежда много доволна.
Помни ми думата, ще съжаляваш, че си се вързал с него.
Не съм се "вързал", изгодно ми е.
С неговите пари ще правя крафт бира, от която ще печеля.
Значи да не работя тук, да не правя бизнес с Мейсън,
да не излизам с твои познати - целта ти е да ме контролираш изцяло.
Да бъда твой крепостник в пристройката и само да те слушам как се жалваш.
Представа си нямаш колко искам да се изнесеш.
Явно не ме уважаваш и не зачиташ мнението ми.
- Не зачитам мнението ти? - Да.
Възложиха събитието на мен.
- А ти дойде и се възползва. - Искаше да ти помогна!
- Просто признай, че Мейсън е женомразец. - Няма.
Той прави повече за жените от самите жени.
Кой мислиш, че гледа сериала?
Жените! За тях го прави.
- Стига, чакам те отпред след 20 минути. - Аз ще остана.
- С Мейсън ще играем покер. - Само да не изнасилите някого.
Добре че ми каза.
Благодаря, че се включихте в "Играта на Реджи".
Но си трайте, защото е адски незаконно.
Естествено, благодаря за поканата. Отдавна съм фен на "Лъки Пени", братле.
Сериозно? Чувствайте се като у дома си.
Подготвили сме се с храна и напитки.
Минибургери, начос, топки от козе сирене.
Топки от козе сирене.
Мат е комик, все измисля разни майтапи.
Супер, значи наблюдавам творческия процес.
- Кажи още някоя секси храна. - Банани.
- Не, гейско е. - Да.
Сетих се, примерно слива. Движение "Вярвай на сливите"?
Или пък Отряд за специални разследвания, който открива сливи.
Обаче всичките са сушени.
Какво ще кажеш?
Ами да, много остра сатира.
Радвам се, че на всички ви харесва. Много е забавно.
- Явно според него е обидно. - Няма такова нещо.
- Скечовете не са обидни, ако са смешни. - Супер.
- Той обижда наред. - Оправям ги всичките.
Точно в мой стил!
Майко мила, то да не си отвориш устата в днешно време!
Да ме заклеймяват, майната им.
Кажи го на този, политкоректния. Изглежда засегнат.
- Прекалихме ли? Обидихме ли те? - Не точно…
- Да не си моралист? - Да бе.
- Направо е от нравствената полиция. - Позна!
- Да, вярно! - Извинявай.
Благодаря ти, че ги доведе, жестоки са.
И Мейсън Гранд ще финансира бара ти? Яко, братле.
Да ти призная, май няма да понеса да работя с него.
Благодаря ти, ужасен е, минава всякакви граници.
Да, противяга. Ако още си навит, ще се върна да работя в "Лъки Пени".
- Много ще се радвам, ти си ми като брат. - Благодаря.
Добре ли си?
Доста ми се насъбра напоследък.
- Ела да те прегърна. - Хайде не.
- Тогава аз ще дойда. - Хубаво.
Дай гуш.
Спокойно.
Не е зле.
Това е идеята на "Играта на Реджи".
- Сред мъжете върлува самота. - Това го чух в един подкаст.
- Миришеш на парфюм. - Натисках се с Кари Кабо.
- Браво на теб. - Много я харесвам.
- Да, бива си я. - Ако се видите, ще я питаш ли за мен?
- Да, няма да пропусна. - Супер.
Здрасти, как мина?
- Добре, в интерес на истината. - Чудесно.
Да те питам нещо.
- Всъщност няма значение. - Не, кажи де.
Тъпо ли е Койота да чуе как Вик Вайпър и асистентът заговорничат,
докато случайно минава покрай вратата?
Не е тъпо, още повече че двамата не спират да кроят планове
след издънката с Ребозо.
- Прочела си я. - Направо я изгълтах.
Знаех си, че ще ти хареса. Но благодаря за подкрепата.
- Ще продължавам, тъкмо ми потръгна. - Добре.
- Действай. - Няма да се бавя.
Добре.
Ако знаех колко е скучна книгата на татко, нямаше да минеш с 50 долара.
Сделката си е сделка. И да си остане между нас.
- Нито дума на татко. - Естествено, наясно съм с подкупите.
- Може ли да си купя "Богът на войната"? - Не, сигурно има жестокости.
Ако не ми позволиш, ще те изпея на татко.
Купи си я, добре.
Превод на субтитрите Боряна Богданова